**Den uafhængige revisors erklæring om generationsskifte**

**Til Fiskeristyrelsen**

Vi har med henvisning til reguleringsbekendtgørelsens § 49, stk. 2, nr. 2, undersøgt, hvorvidt selskab A (det afgivende selskab) har efterlevet forpligtigelsen om, at 20 % af den samlede forretning økonomisk set er overdraget pr. 30. juni 2020 og derved forsat har tilladelse til undtagelse fra aktivitetskravet, jf. § 46, stk. 1 og 2, og udlejelofterne, jf. §§ 52 og 53.

Ved ”gennemsigtig generationsskifteaftale” forstås i denne erklæringsopgave, at generationsskifteaftalen er klar og entydig og at den indeholder en plan for generationsskiftet, herunder en tidsplan. Generationsskifteaftalen skal være skriftlig.

Ved ”under generationsskifte” forstås i denne erklæringsopgave, at minimum 10 % af den samlede forretning økonomiske set er overdraget pr. 13. juli 2018, og at der derudover foreligger en formel aftale om generationsskifter inklusive en plan for generationsskiftet, herunder en tidsplan.

Vores konklusion i erklæringen udtrykkes med høj grad af sikkerhed, og afgives for at give Fiskeristyrelsen mulighed for at vurdere, om selskaberne har efterlevet kravet til generationsskiftet progression pr. 30. juni 2020. Erklæringen kan alene anvendes til dette formål.

**Ledelsens ansvar**

Det er ledelsen i Selskab A, der er ansvarlig for at der udarbejdes en gennemsigtig generationsskifteaftale, og at minimum 20 % af den samlede forretning økonomisk set er overdraget pr. 30. juni 2020, hvormed der forsat er danne grundlag for undtagelse fra aktivitetskravet og udlejelofterne, jf. reguleringsbekendtgørelsen § 49, stk. 2, nr. 2.

**Revisors ansvar**

Vores ansvar er på grundlag af vores undersøgelse at udtrykke en konklusion om, at Selskab A er under generationsskifte, hvor minimum 20 % af den samlede forretning økonomisk set er overdraget fra selskab A pr. 30. juni 2020 således, at Selskab B (det modtagende selskab) kan opretholde dispensation fra aktivitetskravet, jf. § 49, stk. 2, nr. 2.

Vi har udført vores undersøgelser i overensstemmelse med ISAE 3000, Andre erklæringer med sikkerhed end revision eller review af historiske finansielle oplysninger og yderligere krav ifølge dansk revisorlovgivning med henblik på at opnå høj grad af sikkerhed for vores konklusion.

[Revisionsfirma] er underlagt international standard om kvalitetsstyring, ISQC 1, og anvender således et omfattende kvalitetsstyringssystem, herunder dokumenterede politikker og procedurer vedrørende overholdelse af etiske krav, faglige standarder og gældende krav i lov og øvrig regulering.

Vi har overholdt kravene til uafhængighed og andre etiske krav i FSR – danske revisorers retningslinjer for revisors etiske adfærd (Etiske regler for revisorer), der bygger på de grundlæggende principper om integritet, objektivitet, faglig kompetence og fornøden omhu, fortrolighed og professionel adfærd.

Ved vores undersøgelse har vi anvendt vores kendskab til virksomheden, dens branche og den af ledelserne fremlagte dokumentation for, at selskabet er under generationsskifte, og at minimum 20 % af den samlede forretning økonomisk set er overdraget pr. 30. juni 2020, jf. reguleringsbekendtgørelsens § 49, stk. 2, nr. 2. Vores undersøgelse omfatter endvidere en stikprøvevis gennemgang af information, der understøtter den af ledelsen fremlagte dokumentation med henblik på at vurdere, om selskabet er under generationsskifte.

**Konklusion**

Det er vores opfattelse, at selskab A er under generationsskifte, hvor minimum 20 % af den samlede forretning økonomisk set er overdraget pr. 30. juni 2020, og betingelserne for den fortsatte undtagelse fra aktivitetskravet, jf. § 49, stk. 2, nr. 2, for Selskab B derved er opfyldt.

XX-by, den XX. måned 201X

[Revisionsfirma], [revisionsfirmas CVR]

Statsautoriseret revisor/registreret revisor